
Ministru kabineta rīkojums Nr. 189
Rīgā 2025. gada 1. aprīlī (prot. Nr. 13 25. §)
Par valsts kustamās mantas nodošanu bez atlīdzības Ukrainai
· 1. Saskaņā ar Publiskas personas mantas atsavināšanas likuma 43.¹ panta pirmo daļu atļaut Zemkopības ministrijai (Valsts meža dienestam) nodot Ukrainas valsts specializētajam saimnieciskajam uzņēmumam "Ukrainas meži" bez atlīdzības šādu valsts kustamo mantu ar kopējo bilances vērtību 0,00 euro:
· 1.1. simt globālās navigācijas satelītu sistēmas (GNNS) iekārtu Trimble Geo 7X;
· 1.2. vienu transportlīdzekli Suzuki SX4.
· 2. Valsts meža dienestam nodrošināt valsts kustamās mantas nodošanu Ukrainas valsts specializētajam saimnieciskajam uzņēmumam "Ukrainas meži".
· 3. Valsts meža dienestam atbilstoši Ministru kabineta 2006. gada 25. jūlija noteikumu Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" 4. punktam noformēt nodošanas un pieņemšanas aktu par šā rīkojuma 1. punktā minētās valsts kustamās mantas nodošanu bez atlīdzības, neslēdzot rakstveida līgumu, un nodrošināt tā parakstīšanu. Valsts meža dienesta ģenerāldirektoram apstiprināt parakstīto nodošanas un pieņemšanas aktu.

